Kaán Károly XVIII. Országos
Természet-és Környezetismereti Verseny

A
Kaán Károly XVIII. Országos
Természet-és Környezetismereti Verseny Pest megyei
döntőjének iskolánk tizedik
alkalommal adott otthont. Mind a tíz év versenyének
főszervezője

Kurucz Katalin
tanárnő, akit  a
jubileumi év alkalmából az  iskola igazgatónője  a megnyitón virágcsokorral
köszöntött . A színvonalas megnyitó
ünnepségen részt vett az oktatási bizottság
elnöke Hutter József is, ő is
köszöntötte a versenyzőket.

Április 17-én 26
iskolából 83 versenyző, 44 ötödik és 39
hatodik osztályos versengett az országos versenybe
jutásért, amelyet Mezőtúron rendeznek  májusban.

Arra törekedtünk,
hogy a száztizennégy vendég – tanár és diák –
élményekkel gazdagodva térhessen haza. A
felkészítő tanároknak  dr. Holló Gabriella orvos
tartott előadást a dolgozatírás ideje alatt a stressz
kezeléséről, a stresszes helyzetek
megoldásáról. Ebéd után pedig a Pest megyei
Természetbarát Szövetség kilenc tagja „ Játékos természet”
címmel

kalandversenyt rendezett a tornateremben
és kint a szabadban. Hat csapat szerveződött a
versenyzőkből és tanáraikból, jó  hangulatban, felszabadultan
játszottak, amíg a dolgozatokat a tantestületünk tagjai
kijavították.

Minden versenyző
ajándékot és emléklapot, a
felkészítő tanárok pedig emléklapot  kaptak.

A diákok 90 percig
írhatták a versenydolgozatot.
Felkészültségük magas színvonalát
mutatja, hogy a 100 pontos feladatlapot, az I. helyezett az 5.
osztályosoknál 90,
a 6. osztályosoknál 98 pontra
teljesítette. Az első hat helyezett nagyon értékes
könyvjutalomban részesült .
Tanáraik Csillag Erzsébet által készített,
az év madarait ábrázoló plakettet kapta.

Iskolánk
tanulói közül öt 5. osztályos versenyzett:
Holló Balázs, Juhász Emese, Kamarás György,
Morvai Ákos, Papp Margaréta.
Már év eleje óta rendszeresen készültek  tanárukkal,  Zelnikné
Török Ilonával.

A legjobban
teljesítő mogyoródi tanuló Juhász Emese 5.a, 60 pontjával
18. helyezést ért el. A többi versenyzőnk is
megállta a helyét, hiszen ez a verseny  nem csupán a tanult
tananyagra épül, hanem a Természetbúvár
újság cikkeinek rendszeres tanulását is
megkívánja.

Nagyon büszkék
vagyunk rájuk! Itt szeretnék köszönetet mondani
versenyző tanítványaink szüleinek is, akik
támogatták, segítették gyermekeiket ebben a komoly
munkában. Ezúton is köszönöm minden
kollégámnak az együttműködő munkát,
hiszen csak közös összefogással tudunk ilyen rangos
megyei szintű versenyt lebonyolítani.

Reményeink szerint
vendégeinknek tartalmas, szép napot szereztünk, és
jövőre ismét szívesen jönnek hozzánk
versenyezni.

Kurucz
Katalin

megyei versenyszervező